Հիմա` նմաններ մենք ունենք: Պնդում են, որ ժողովուրդը դեմ է, որ իր աշխատավարձից հազար դրամ ուղղվի հիմնադրամին, որտեղից էլ մեր զոհված եւ վիրավորված տղերքի ընտանիքներին՝ որպես օգնություն: Որ պնդողներ կան, ճիշտ են ասում, բայց ամբողջ ժողովո՞ւրդը: Հասկանալի է, որ ամբողջ ժողովուրդը երբեք ինչ-որ բանի դեմ կամ կողմ չի լինում: Հասկանալի է նաեւ, որ ժողովուրդ կոչվածը ՏՏ ոլորտի առաջատար մասնագետը կամ սեփական գյուղի սարերից ու մաքսիմում հարեւանի ոչխարներից այլ բան չտեսած հովիվը չէ: Կզարմանաք, բայց ժողովուրդը մի քանի հոգի են՝ մեր պարագայում: Օրինակ` չինացիների պարագայում մի քանի հարյուր հոգի են, գերմանացիների՝ մի քանի տասնյակ, մենք մի քանիսն ենք: Երբ այդ մի քանիսն ինչ-որ բան են ուզում միասնակամորեն, ինչը երբեք չի եղել, դա կոչվում է ժողովրդի կամք: Ժողովրդի կամք կարելի է կոչել նաեւ այն, երբ այդ մի քանի հոգու մեծամասնությունն է միեւնույն բանն ուզում: